Ordrup Gymnasium

Ordrup Gymnasium er et gymnasium med ca. 800 elever i Ordrup i Gentofte Kommune.

Skolen blev grundlagt som kostskole under navnet Ordrup Opdragelses- og Undervisningsanstalt af H.C. Frederiksen (1840-1921), kaldet "Friser" (der fik Frisersvej i Ordrup opkaldt efter sig), den 3. november 1873; skolen lå Hyldegårdsvej 9 og havde én elev; elevtallet voksede til 18 i 1876, 26 i 1879, 43 i 1881 og 65 i 1883, hvor skolen flyttede til en nyopført, anselig bygning på sin nuværende beliggenhed på Kirkevej vis-à-vis Ordrup Kirke; skolen blev eksamensskole under navnet Ordrup Latin- og Realskole i 1887. Navnet ændredes i forbindelse med en lovændring i 1903 til Ordrup højere Almenskole. I 1908 blev kostafdelingen nedlagt og skolen overtaget af De forenede Latin- og Realskoler. Staten overtog skolen i 1919 og ændrede navnet til det nuværende Ordrup Gymnasium. Skolen blev i 1986 overtaget af Københavns Amt, som drev den til 2007, hvor den atter blev selvstændig og selvejende, som resten af landets gymnasier.

Fra begyndelsen var skolen præget af utraditionel pædagogik, der bl.a. bestod af fællesundervisning af drenge og piger, klasseundervisning (i stedet for den udbredte overhøring) og mere idræt i undervisningen. Skolen gav heller ikke standpunktskarakterer.

Kong Frederik VIII (1906-1912), der fulgte ivrigt med i sin samtids udvikling inden for politik, videnskab og kultur, interesserede sig levende for skolen og havde allerede som kronprins overværet skolens undervisning. Kongen udtalte fra sin sommerresidens på Charlottenlund Slot i en hilsen til ”Friser” den 25. juni 1908 følgende: ”Kjære Professor Frederiksen! Idet jeg gjennem disse Linier sender Dem en hjertelig Tak for Deres venlige Brev og for det tilsendte Aarsskrift, som jeg med Glæde har modtaget, udtaler jeg samtidig min store Beklagelse over, at De nu desværre forlader den Skole og den Gjerning, som jeg ved De finder inderlig kjær, og som De og Deres slægt har virket til saa stor Gavn og Velsignelse for saa megen Ungdom og for saa mange Hjem. Jeg udtaler mine hjerteligste og varmeste Ønsker for Dem: Gid De maa finde Tilfredshed og Lykke i Deres Otium, og gid det maa blive muligt for Dem ogsaa i Fremtiden at arbejde til Velsignelse for de Unge, alle dem, hvis Hjerter ere fast knyttede til Dem og som omfatter Dem med sand Højagtelse og den inderligste Kjærlighed. Idet jeg sluttelig endnu bringer Dem min hjerteligste Tak for Deres venlige Ord til mig, som dybt haver rørt mig, forbliver jeg Deres taknemlige og hengivne Frederik R.”

I dag lægger Ordrup Gymnasium megen vægt på det internationale aspekt i undervisningen og praktiserer et omfattende samarbejde med gymnasier i udlandet, bl.a. via internettet.

Der har været flere planer om at nedlægge skolen. I 1982 ville Københavns Amt lukke den fra og med skoleåret 1985/1986 grundet overkapacitet i amtets nordøstlige del, men efter massive protester som elevers besættelse af skolen blev forslaget taget af bordet. Lukningstruslerne kom igen i 1984, 1985, 1987 og 1988 – men igen gjorde elever og lærere fælles front mod amtsrådet.

HKH Prins Christian begyndte i 2.g på skolen i august 2022.

Grundlægger, medbestyrer og rektorer 

 1873-1908 H.C. Frederiksen ("Friser") - skolens grundlægger
 1897-1908 Christian Branner - medbestyrer
 1908-1917 Ernst Kaper
 1917-1921 Otto Madsen
 1921-1927 Axel Christen Højberg Christensen
 1927-1932 Henrik Vilhelm Bang
 1932-1933 Carl Vilhelm Østergaard
 1933-1951 Einer Torsting
 1948-1951 Jakob Jensen (konstitueret)
 1951-1967 Jørgen Viggo Hendriksen
 1968-1975 Erling Rossing
 1975-1984 Ulf Østergaard
 1984-1993 Steen Hansen
 1994-2002 Preben Bruun
 2003-2017 Henning Thomsen
 2017- Søren Helstrup

Kendte lærere 

 1908-1917 Ernst Kaper, lærer og senere rektor, fra 1917 borgmester i København (magistratens 1. afdeling - skolevæsen)
 1896-1903 Karen Jeppe, fra 1903 nødhjælpsarbejder for forfulgte og flygtende armeniere.
 1891-1914 Holger Nielsen, gymnastiklærer, én af Danmarks tre deltagere i de første, moderne olympiske lege i Athen i 1896; tillægges sædvanligvis æren for opfindelsen af håndboldspillet.
 1923-1966 Poul Colding, lektor, dr.phil. i historie.
 1932-19?? Henning Jensen (fodboldspiller, født 1910), gymnasieoverlærer, målmand på det danske fodboldlandshold i tre landskampe i 1931-1932.
 1937-1973 Else-Merete Ross, lektor i tysk og gymnastik, folketingsmedlem 1960-1973.

Første studenter 
 1889: August Busck
 1889: Peder Rasmussen ("Peder Ras")

Kendte studenter 

 1895: Karen Jeppe, lærer, hjælper for armenske flygtninge og forfulgte i Tyrkiet og Syrien, Folkeforbundskommissær
 1897: Gudmund Nyeland Brandt, landskabsarkitekt, lektor ved Kunstakademiet 
 1900: Axel Viggo Emil von Holstein Rathlou, cand.polyt. og afdelingsingeniør ved Københavns Elektricitetsværker
 1901: Christen Iversen Mondrup, overpostinspektør
 1903: Viggo Julius von Holstein Rathlou, bibliotekar og dr.phil., efter besættelsen dømt for landsskadelig virksomhed 
 1907: Ludvig Augustinus, erhvervsleder og stifter af Augustinus Fonden
 1908: Poul Iversen, professor, overlæge, dr.med.
 1908: Villy Platou, politimester
 1913: Torben Thorberg Krogh, magister i musikhistorie, professor og teaterhistoriker
 1914: Gunnar Jørgensen, privatskolebestyrer og forfatter af Flemming-drengebøgerne
 1915: Christian Ditlev Lüttichau, godsejer og stamhusbesidder (Tjele), kammerherre, hofjægermester
 1916: Eivind Larsen, departementschef i Justitsministeriet, senere politidirektør i København
 1917: Léon greve Moltke-Huitfeldt, kammerherre og hofjægermester samt godsejer af Glorup gods
 1918: Johan Jacob Gustav Moresco, erhvervsleder
 1919: Bjarne Senn, direktør
 1919: Sten Gudme, journalist og modstandsmand
 1920: Aage Højland Christensen, officer og modstandsmand
 1921: H.C. Branner, forfatter
 1922: Eske Brun, jurist og departementschef
 1922: Ebbe Munck, modstandsmand, diplomat og hofchef
 1922: Poul Høybye, professor, dr.phil
 1924: Knud Illum, professor (jura) 
 1924: Christian Schrøder, civilingeniør og direktør, formand for Ordruppersamfundet
 1924: Jens Yde, museumsinspektør, dr.phil.
 1925: Niels Blixenkrone-Møller, overkirurg, professor og dr. med.
 1925: Carl Schrøder, erhvervsleder
 1925: Ib Martin Jensen, arkitekt
 1925: Ole Widding, magister i nordisk filologi, dr.phil. og ordbogsredaktør (islandsk)
 1925: Viggo Møller-Jensen, arkitekt, professor
 1926: Adam Moltke, politimester i Viborg
 1926: Erling Asmussen, idrætsfysiolog, dr.phil. og professor i gymnastikteori
 1927: Fritz Michael Hartmann, modstandsmand og embedsmand
 1927: Octavius Norreen, medlem af DNSAP, officer i Frikorps Danmark, medlem af Schalburgkorpset og chef for HIPO
 1928: Erik Møller, arkitekt
 1929: Niels Gottschalk-Hansen, præst og folketingsmedlem 
 1930: Sonja Ferlov Mancoba, billedhugger 
 1930: Henning Helger, arkitekt
 1932: Eigil Thielsen, retsformand, fodboldlandsholdsspiller
 1937: Elsa Gress, forfatter
 1937: Sonja Hauberg, forfatter
 1937: Inge Jespersen, stadslæge
 1937: Lauge Dahlgaard, politiker, fhv. minister
 1937: Jannik Ipsen, civilingeniør, flere gange vinder af DM i tennis
 1938: Vagn Ussing, ingeniør og modstandsmand
 1938: Torben Lunn Wolff, zoolog, dr.phil
 1938: Maria Topp, departementschef
 1938: Gunnar Bergsten, statsskovrider, eliteatlet
 1939: Aage Henriksen, litteraturhistoriker, professor, dr.phil.
 1939: Aage Nicolai Kabell, litteraturforsker, dr.phil
 1939: Tyge Dahlgaard, ambassadør, minister
 1940: Henrik Sidenius, skoleleder og pædagogisk debattør
 1941: Flemming Quaade, overlæge, dr.med.
 1942: Kristine Heltberg, professor, dr.phil. i slavisk filologi og folketingsmedlem
 1944: Henning Ørnbak, filminstruktør og manuskriptforfatter 
 1944: Knud Peter Harboe, arkitekt og professor
 1944: Niels Alexander Lassen, klinisk fysiolog og neuroforsker
 1945: Maria Marcus, mag.art., sexolog og forfatter
 1945: Iven Eduard Rowland Reventlow, greve, magister i psykologi, dr.phil, modstandsmand  
 1946: Preben Hertoft, psykiater, overlæge og professor i klinisk sexologi
 1947: Paul Hammerich, journalist og forfatter
 1947: Herbert Pundik, journalist, chefredaktør og forfatter
 1947: Frederik Teisen, direktør, cand.jur.
 1948: Niels Brockenhuus-Schack, direktør, civ.ing., greve
 1949: Erik M. Christensen, professor dr.phil
 1950: Ole Mertz, gymnasielektor, elitebadmintonspiller og badmintonleder
 1951: Frits Helmuth, skuespiller
 1952: Birgitte Price, skuespiller
 1953: Inge Thygesen, departementschef, dr.polit.
 1955: Kirsten Kristoffersen, rektor for Herlev Gymnasium
 1956: Anders Bodelsen, forfatter
 1956: Flemming Topsøe, dr.phil, matematiker
 1958: Ida Nicolaisen, antropolog, seniorforsker og universitetslektor
 1959: Johan Schrøder, erhvervsleder
 1960: Jens Stephensen, civilingeniør (skibsteknik) og erhvervsleder
 1961: Otto Sigvaldi, digter og forlægger
 1964: Villo Sigurdsson, politiker
 1964: Torben Weinreich, professor i børnelitteratur
 1965: Bente Schwartz, forfatter
 1967: Michael Bundesen, forsanger i Shu-bi-dua
 1967: Jens Tage Nielsen, medlem af Shu-bi-dua
 1968: Bo Trige Andersen, trommeslager i Burnin' Red Ivanhoe
 1968: Benny Johansen, fodboldspiller og -træner
 1970: Fritz Schur, erhvervsleder
 1976: Olav Hergel, journalist og forfatter
 1984: Anja Cetti Andersen, astrofysiker og lektor ved Niels Bohr Institutet
 1985: Peter Warnøe, erhvervsleder
 1986: Katja Moesgaard, erhvervsleder, ishockeylandsholdsspiller og -anfører
 1987: Jens Elo Rytter, professor 
 1988: Vincent F. Hendricks, professor i formel filosofi
 1990: Carl-Johan Dalgaard, professor i økonomi og overvismand
 1990: Rane Willerslev, professor og museumsdirektør
 1990: Eske Willerslev, DNA-forsker og professor
 1990: Martin Krasnik, journalist, Weekendavisens chefredaktør
 1990: David Katznelson, filmfotograf
 1991: Louise Bjerregaard, journalist og studievært
 1993: Anders Legarth Schmidt, journalist og Cavlingprisvinder
 1996: Rasmus Jarlov, folketingsmedlem, fhv. minister
 1996: Signe Molde, TV-vært
 1996: Mads Krøger Pramming, advokat med speciale i socialret, erstatningsret og strafferet
 1997: Thomas Levin, skuespiller
 1998: Carsten Svendsen, skuespiller
 2003: Neel Rønholt, skuespiller
 2004: Laurits Flensted-Jensen, filminstruktør
 2005: Jens Sætter-Lassen, skuespiller
 2009: Jakob Femerling Andersen, skuespiller
 2010: Sophie Haagen, operasanger
 2012: Uffe Manich Bech, professionel fodboldspiller
 2016: Natalie Perry, professionel ishockeyspiller
 2017: Albert Bjerregård Sneppen, astrofysiker

Faldne for Danmark 1940-1945 (mindetavle opsat på skolen 9. april 1946) 
 Tage Fox Maule, født 1902, kaptajn i Livgarden, død af difteri på vej til Dachau 3.-4. marts 1945 
 Erik Henning Gunnar Widding, født 1912, assistent i Finansministeriet, dræbt af Gestapo i forbindelse med aktion 18. april 1945 
 Jørgen Staffeldt, født 1912, direktør og medlem af Holger Danske, død i Neuengammes udekommando Porta Westfalica af tuberkulose 25. december 1944 
 Svend Vinding Dorph, født 1914, tandlæge og medlem af Holger Danske, død af "innere Verblutung" efter svær tortur i forbindelse med forhør på Politigården 3. marts 1945 
 Eigil Bahnson Theodor Jensen, født 1914, direktør og medlem af modstandsgruppen "Dannevirke", deporteret til Neuengamme, død på Åbenrå Sygehus af dobbeltsidig lungebetændelse 29. december 1944 
 Poul Henrichsen, født 1915, flight lieutenant i Royal Air Force, dræbt da hans Spitfire blev fanget i flak og styrtede ned 1. marts 1945 
 Ludvig Alfred Otto Reventlow, født 1916, greve og statsadvokatfuldmægtig, tilknyttet Studenternes Efterretningstjeneste, arresteret af tyskerne efter stikkeri og henrettet 6. april 1945 
 Ib Mogens Gundelach, født 1923, officersaspirant, dræbt under skudepisode på Skodsborg Bakke natten mellem 5. og 6. maj 1945 
 Morten Wiltrup, født 1925, stud.med., såret ved skudepisode med HIPO-folk 23. februar 1945 ud for Fredensvej 20, død i Vestre Fængsel 25. februar 1945

Kilder

Eksterne henvisninger 
 Ordrup Gymnasiums hjemmeside
 Ordrup Gymnasium 3. november 1873-1923 - 50 års jubilæumsskrift (Det Hoffenbergske Etabl. - København 1923)
 Ordrup Gymnasium gennem 100 år 1873-1973 - jubilæumsskrift redigeret af Jakob Jensen (Dansk Central-Boghandel 1973, 241 sider)
 Ordrup Gymnasium 1873-1998 - 125 års jubilæumsskrift redigeret af Kjeld Mazanti Sørensen, Nina Holst og Olav Andersen
 Ordrup - fra bondeby til villaby, side 42-44, af Niels Ulrik Kampmann Hansen, Gentofte Lokalhistoriske Forening 2016 
 Det vigtigste i skolens liv - Ordrup Gymnasium 1873-2023 - 150 års jubilæumsbog af Nina Holst og Kjeld Mazanti Sørensen, Forlaget Columbus 2023

 
Etableret i 1873
Gymnasier i Danmark